**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԻ ԿԱՌԱՎԱՐՄԱՆ 2023 ԹՎԱԿԱՆԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի սեփականություն հանդիսացող գույքի կառավարման 2023 թվականի ծրագիրը մշակվել է՝ հիմք ընդունելով «Տեղական ինքնակառավարման մասին» ՀՀ օրենքի 42-րդ հոդվածի 1-ին մասի 11-րդ կետը, 43-րդ հոդվածի 1-ին մասի 2-րդ կետը, 59-րդ հոդվածի 1-ին մասի 4-րդ կետը:

Աբովյան համայնքի սեփականություն հանդիսացող գույքի կառավարման 2023 թվականի ծրագիրը նպատակաուղղված է համայնքի սեփականություն հանդիսացող հողերի, շենք-շինությունների և շարժական գույքի օգտագործման արդյունավետության բարձրացմանը, համայնքի գույքի կառավարման՝ տիրապետման, օգտագործման և տնօրինման բնագավառում համայնքային միասնական քաղաքականության սահմանմանը, համայնքի սոցիալ-տնտեսական զարգացմանը և համայնքի 2022 - 2026թ. թ. հնգամյա զարգացման ծրագրով (այսուհետ՝ ՀՀԶԾ) սահմանված խնդիրների լուծմանը:

Ծրագիրն ընդգրկում է՝

1. Աբովյան համայնքի սեփականություն հանդիսացող հողերի կառավարման 2023 թվականի ծրագիրը (Հավելված 1)
2. Աբովյան համայնքի սեփականություն հանդիսացող շենքերի և շինությունների կառավարման 2023 թվականի ծրագիրը (Հավելված 2)
3. Աբովյան համայնքի սեփականություն հանդիսացող շարժական գույքի կառավարման 2023 թվականի ծրագիրը (Հավելված 3)

Ծրագրի յուրաքանչյուր բաղկացուցիչ մասում ներկայացված է ծրագրի գործողության շրջանակները, նպատակները, խնդիրները, գույքի կառավարման ուղղությունները և հիմնական միջոցառումները, հաշվետվությունների ներկայացման, ծրագրում փոփոխություններ կատարելու կարգը, ինչպես նաև ֆինանսական ցուցանիշներ։

Ծրագրի իրականացման հիմքում դրվել են 2023 թվականի ընթացքում համայնքի սեփականություն հանդիսացող գույքի նպատակային և ծրագրային կառավարման հետ կապված հարաբերությունները, ներառյալ՝ գույքագրման, հաշվառման, գնահատման, համայնքային սեփականության իրավունքի պետական գրանցման աշխատանքների կազմակերպման, գույքի պահպանվածության ապահովման ու կառավարման նկատմամբ վերահսկողության իրականացման հետ կապված հարաբերությունները, ինչպես նաև համայնքի սոցիալ-տնտեսական զարգացման և բյուջետային քաղաքականության ուղղություններով սահմանված խնդիրները:

Ծրագրով նախատեսված միջոցառումներն իրականացվում են համայնքային բյուջեի միջոցների հաշվին։ Ծրագրով նախատեսված գույքի օտարումից, օգտագործման իրավունքով տրամադրումից, աճուրդների և մրցույթների կազմակերպումից ստացված միջոցները մուտքագրվում են համայնքի բյուջե:

Աբովյան համայնքի սեփականություն հանդիսացող գույքի կառավարման 2023 թվականի ծրագիրը հաստատելու ավագանու որոշման մասին նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

Ծրագրի կատարման արդյունքում Աբովյան համայնքի բյուջեն կհամալրվի 1 773 945.0 հազ դրամով, ծախսերը կկազմեն 304 762.0 հազ դրամ։

ՀԱՄԱՅՆՔԻ ՂԵԿԱՎԱՐ Է. ԲԱԲԱՅԱՆ